[{"text_idx": "#000000", "text": "U\u0308hel jaanuarikuu pa\u0308rastlo\u0303unal, aastal 2023, istusime raamatukogutoa suure akna all laua u\u0308mber ja so\u0303ime suppi \u2013 see oli vist bors\u030c \u2013, kui ta\u0308helepanu ko\u0308itis majast paariku\u0308mne meetri kaugusel kuuseladvas istuv lind. Tihasest kindlasti suurem, ra\u0308stast aga va\u0308iksem. Liikumatu nagu jo\u0303ulukuuse ladvakaunistus."}, {"text_idx": "#000002", "text": "Videvikuvalguses polnud sulestiku va\u0308rvigammat kerge eristada, kuuseladva tipp ko\u0303ikus kerges tuules ... Riiulilt haaratud binokkel to\u0303i siiski selguse majja: kakk, va\u0308rbkakk! Tundus, et tegelane seal akna taga ei olnud naelutanud oma pilgu mitte meie bors\u030cipajale, vaid aeda sisse seatud linnuso\u0308o\u0308gikohale, kus mo\u0303ned salutihased vo\u0303tsid matti just nende jaoks Lu\u0308llema\u0308e lambakasvatustalust hangitud rasvavorstist."}, {"text_idx": "#000006", "text": "Ko\u0303nelesin oma vaatlusest ornitoloog Olavi Vainule, keda teame ka kui Matsalu ro\u0303ngastuskeskuse eestvedajat."}, {"text_idx": "#000007", "text": "\u201eJaa, va\u0308rbkakkusid vo\u0303ib viimasel ajal rohkem ma\u0308rgata,\u201c u\u0308tles Olavi, la\u0308htudes seireandmetest ja internetis avaldatud fotode hulgast. \u201eKindlasti saab ta kohe lemmikuks, kui o\u0303nnestub elus esimest korda na\u0308ha. Silmad otsivad teda ikka ja\u0308lle ja ja\u0308lle.\u201c"}, {"text_idx": "#000009", "text": "Va\u0308rbkaku justkui sagedasemat leidumist kinnitab ka kotkaklubi liige Margit Pa\u0308kk, kes eelmisel kevadel loendas 40 ruutkilomeetri suuruses Ro\u0303uge ro\u0308o\u0308vlinnuruudus ha\u0308a\u0308litsuste ja\u0308rgi rekordiliselt kuus paari. Margitil o\u0303nnestus ka ta\u0308navu jaanuaris poole meetri kauguselt filmida va\u0308rbkakku, kes istus, po\u0303ldvarblane ku\u0308u\u0308niste vahel, ko\u0308o\u0308gi akna taga toidumajas."}, {"text_idx": "#000010", "text": "Eesti linnuharulduste komisjoni esimees Margus Ots u\u0308tleb, et tema maakodu u\u0308mbruses Vana-Kuustes on va\u0308rbkakk viimasel ku\u0308mnel talvel tegutsenud, kuid sellest on ta ma\u0308rku saanud kuldnoka pesakastidest hiirelaipu leides ja vaid korra on tal seal o\u0303nnestunud see lind ro\u0303ngastamiseks vo\u0303rkudega kinni pu\u0308u\u0308da."}, {"text_idx": "#000012", "text": "Oma raamatus \u201eEesti NSV linnud\u201c (1954), sedastab Eerik Kumari, et va\u0308rbkakk on \u201emo\u0303ningal ma\u0308a\u0308ral kahjulik, kuid va\u0308hesuse to\u0303ttu tuleks teda siiski kaitsta\u201c."}, {"text_idx": "#000017", "text": "Eesti Looduse 24. fotovo\u0303istlus: ta\u0308htaega on pikendatud!"}, {"text_idx": "#000018", "text": "Eesti Loodusmuusemi seenena\u0308itusel saab tutvuda enam kui 150 erineva seeneliigiga"}]